Formandens beretning 2022

Vi begynder hvert år med Prayerweek i et land i Europa. Det har vi gjort for 21. gang dette år!

En dejlig begyndelse under et bestemt motto som i 22 var: Kristus, vort håb. Det blev på Zoom!

I marts havde vi, også på zoom, CLG (Cluster Leadership Gathering) i Europa og nogle afrikanske lande, inden for samme tidszoner. Det var meget givende. Det er også de månedlige Globale og Europæiske bedemøder. Der er meget brug for forbøn i Social-og Sundhedssektoren over hele verden.

Himmelske dage i Roskilde var også en stor begivenhed at deltage i og der fik vi udvidet ”Personlig forbøn” listen, der var påbegyndt, og flere kommer til, for at få bedt for dem selv og deres arbejdssituation.   
Det er for os i bedetrioen en stor velsignelse at være forbedere for Frontline arbejderne.  
Anmodning om at komme på listen på: [krisos@krisos.dk](mailto:krisos@krisos.dk)

1. maj bønnen blev bedt forskellige steder og også på den månedlige forbøn i KriSoS på Facebook af Kjeld og Inga. KriSoS stafetten er basisbønnerne, undtagen i Maj og i Oktober (SundhedsSektorSøndagsbønnen) og Januar (Prayerweekguiden) Juli: Fredagsvelsignelsen. Stafetten går på skift mellem medlemmer.

I august havde vi (Else Marie, Inger og jeg fra ledergruppen) den store glæde at deltage i SKSF 70 års jubilæumskonference. På [www.krisos.dk](http://www.krisos.dk) kan KriSoS bladene findes og der kan læses om det o.a.   
Det var så gode dage som vi er taknemmelige for at være med i.

Ud fra Salinekursus undervisningen åbnede vi nordisk en Salinecafé i en time om måneden. Mange har kigget ind og fortalt om oplevelser fra deres job som kristne på arbejde med åndelig omsorg som et tilbud.

Samarbejdet med Local Houses of Prayer – Danmark (Facebooksiden) og [www.lhop.dk](http://www.lhop.dk) er en stor glæde og velsignelse. Der er afholdt 4 konferencer og vi ser frem til konferencer i Odense og Roskilde i dette år.

Medlemskab/støtte.

Vi er i KriSoS utrolig taknemmelig for jer, der støtter ved at være medlem, med forbøn og gaver.

Vi er en del af det internationale arbejde HCFI og betaler til fælles udgifter til Hovedkontoret i Sydafrika og det europæiske, der har udgifter til rejser, tolke, teknik, materialer, honorar m. v.

Vi sætter ikke kontingentet op, men vil gerne bede om flere medlemmer. Måske du kan hjælpe? Mange giver gaver sammen med kontingentbetalingen og det er vi taknemmelige for. Det er også muligt at give via Missionsfonden, se mere i KriSoS-bladet. Tak for hvert beløb vi modtager. Tak også for den støtte, der gives til Liberia, både som faste sponsorer til skolehjælp for fattige børn og de spontane gaver via sms 663499. Husk at skrive CPR-nummer for at få skattefordel.

Outreace til Liberia er meget velsignet og der kan følges med på Facebook: Projekt HOPE Liberia.

Vi ønsker flere medlemmer, men er taknemmelige for dem, der er med – nogle gennem mange år.

Inga Helver, leder af KriSoS